Document 


Impactul industrializarii Romaniei in anii 
'70 si '80 asupra mediului inconjurator 1 

■ ILARION TIU 

> 

[„Dimitrie Cantemir” Christian University] 


Abstract 

In December 1972, the Romanian 
Government signed the agreement 
of accession to the International 
Monetary Fund and the World Bank. 
In the following years, Romania 
received investment credits and, 
consequently, overcame the growth 
rate of several capitalist states. 
Nevertheless, the Communist regime 
in Bucharest chose to expand the 
economic sectors highly energy 
intensive and heavily polluting. As 
the '70s oil crisis led to a worldwide 
energy crisis, the Romanian industry 
faced difficult times in terms of 
effectiveness, competitiveness and 
external costs of environmental 
pollution. It had been built 
coal-electrical and great siderurgical 
& chemical plants, and both caused 
extremely air pollution. At the end 
of the '80s, Romania recorded high 
pollution indicators of soil, subsoil, 
water and within the atmosphere 
down to the evacuation of residual 
waste and lack of investments in 
filtering of industrial stack. In the 
end, the phenomenon damaged 
the inhabitants' health status of the 
polluted areas, causing high rates 
of different forms of cancer and 
respiratory illnesses. 

La Tnceputul anilor '70, Banca 
Mondiala si Fondul Monetar Interna- 
tional au fost tinta unor proteste ale 
organizatiilor non-guvernamentale din 
statele dezvoltate datorita politicii de 
finantare a tarilor din asa-zisa „lume a 
treia". De aceasta data, nemultumirile 
nu aveau conotatie politica, precum in 
deceniile anterioare, cand institutiile fi- 
nanciare international au fost critica- 
te pentru sprijinul acordat unor state 
nedemocratice. Cauza protestelor era 
ecologica deoarece tarile „lumii a tre- 
ia" finantau din banii FMI-ului dezvol- 
tarea extensiva a economiei, cu conse- 
cinte grave asupra mediului 2 . Dupa un 
secol de dezvoltare industrials accele- 
rata, cercetarile privind mediul progno- 
zau scenarii apocaliptice daca nu se luau 
masuri privind limitarea cresterii econo- 
mice si aparitia unor sectoare industria- 
le nepoluante. 


1 Lucrarea a beneficiat de suport financiar 
prin proiectul cu titlul „Studii doctorale si 
postdoctoral Orizont 2020: promovarea 
interesului national prin excelenta, com- 
petitivitate si responsabilitate In cerceta- 
rea stiintifica fundamentals si aplicata ro- 
maneasca", numar de identificare contract 
POSDRU/159/1.5/S/140106. Proiectul este cofi- 
nantat din Fondul Social European prin Pro- 
gramul Operational Sectorial Dezvoltarea 
Resurselor Umane 2007-2013. Investeste in 
Oameni! 

2 Margareta Florescu; Balogh Marton; Bog- 
dana Neamtu; Natalia Balogh, Managemen- 
tul proiectelor. Dezvoltare durabila (Cluj: 
Universitatea Babes-Bolyai), 94. 

De la „etica pamantului" la dezvoltarea durabila (sustenabilitate) 

Dupa Al Doilea Razboi Mondial, intelectualii din spatiul de cultura occidental 
au initiat studii stiintifice sau filozofice privind accelerarea degradarii mediului, 
ca urmare a exploatarii industriale nerationale. In 1949, filozoful Aldo Leopold a 
lansat conceptul de „etica a pamantului", Tn finalul lucrarii Sand County Almanac 3 . 
Pornind de la definirea eticii ca fiind cooperarea pasnica a indivizilor in interes 
reciproc, Leopold sustinea ca omul era dator sa aiba aceiasi atitudine si fata de 
mediu. In opinia sa, conceptul de „comunitate" trebuia extins si asupra elementelor 
non-umane, cum ar fi solul, apa, plantele si animalele. 

In anii urmatori, lucrarile privind poluarea si ambientul au devenit foarte 
populare. Un impact deosebit l-a avut cartea „Primavara tacuta", scrisa de autoarea 
americana Rachel Carson 4 . In studiul sau, Carson analiza impactul industrializarii 
asupra ambientului. Devenita best-seller, lucrarea a fost reeditata Tn cateva randuri 
Tn Statele Unite, iar apoi a fost tradusa Tn mai multe state ale lumii. Dupa lectura 
cartii, presedintele american John Fitzgerald Kennedy Tnfiintat un organism 
guvernamental pentru cercetarea problemelor de mediu. Primele rapoarte ale 
institutiei au admis ca degradarea ambientului era cauza colaterala a dezvoltarii 
industriale, iar mediul natural nu mai trebuia vazut ca un rezervor nesfarsit de 
resurse, care aveau capacitate neTngradita de regenerare 5 . 

Ulterior, problemele de mediu au intrat pe agenda Clubului de la Roma, 
care a comandat un raport privind efectele industrializarii asupra naturii. Studiul 
a fost efectuat de un grup de specialist de la reputata universitate americana 
MIT ( Massachusetts Institute of Technology). Acesta a fost publicat Tn 1972, cu 
titlul „Limitele cresterii" 6 . Raportul a avut un impact deosebit asupra comunitatii 
internationale. Conform concluziilor sale, dezvoltarea economica a lumii era 
compromisa datorita consumarii nechibzuite a resurselor care existau initial la 
debutul industrializarii. Autorii apreciau ca omenirea se afla Tn fata unei „catastrofe 
ecologice", fiind nevoie de masuri urgente pentru reducerea consumului. Raportul 
„Limitele cresterii" a constituit punctul de plecare pentru dezvoltarea energiilor 
alternative, care exploatau resursele minerale mai sarace, sau factorii climatici (vantul, 
soarele) 7 . Tot Tn acest studiu apare pentru prima data si conceptul „sustainability" 
(trad, dezvoltare durabila), cu sensul de a sustine, a pastra integritatea mediului 
Tnconjurator. 

Nu toti specialists au fost asa de radicali. Economistul Simon Kuznets, laureat 
al Premiului Nobel, considera ca dezvoltarea industrials afecteaza mediul conform 
reprezentarii grafice a literei U Tntoarse. Asadar, la Tnceputul perioadei de crestere 
a bunastarii ambientul se degradeaza pana atinge un prag maxim. Ulterior, datorita 
spotului de afluenta, starea mediului se va ameliora 8 . 

Preocuparile stiintifice asupra conservarii mediului au culminat cu introducerea 
problemei pe agenda Organizatiei Natiunilor Unite. In toamna anului 1983, prin 
Rezolutia nr. 38-161 a Adunarii Generale a ONU s-a Tnfiintat Comisia Natiunilor 
Unite pentru Mediu si Dezvoltare (WCED - World Commission on Environment and 
Development). La conducerea organismului a fost numita Gro Harlem Brundtland, 


3 Aldo Leopold, A Sand County Almanac (New York: Oxford University Press, 1949). 

4 Rachel Carson, Silent Spring (Boston: Houghton Mifflin, 1962). 

5 Titus Filipas, „Dezvoltarea durabila" (2008), http://blogecologic.wordpress.com/tag/principiile- 
brundtland/, accesat 5.09.2014. 

6 Donella H. Meadows; Dennis L. Meadows; Jorgen Randers; William W. Behrens III, The Limits 
to Growth (New York, Universe Books, 1972). 

7 Titus Filipas, „Dezvoltarea durabila". 

8 Mariano Torras; James K Boyce, Jncome, inequality, and pollution: a reassessment of the 
environmental Kuznets Curve", Ecological Economics 25 (1998): 147-160. 

prim-ministru al Norvegiei. Secretariatul comisiei a fost stabilit la Geneva, unde au 
lucrat cei 22 de membri ai comisiei. Jumatate dintre acestia au fost selectati din 
tarile in curs de dezvoltare. Timp de patru ani, expertii au colectat si interpretat 
date despre starea mediului Tnconjurator la nivel global. Pe parcursul activitatii, 
comisia si-a extins preocuparile de la atributiile stricte privind mediul. Specia I isti i 
au concluzionat ca degradarea ambientului corela cu saracia din tarile Jumii a 
treia". Daca aceste state nu erau ajutate sa se dezvolte prin tehnologii moderne, 
vor actiona asupra mediului cu mijloacele utilizate de tarile bogate la Tnceputul 
epocii industriale. 

Comisia si-a Tncheiat lucrarile Tn 1987, prin publicarea asa-numitului „Raport 
Brundtland", cu titlul „Viitorul nostru comun" 9 . Documentul ne ofera si cea mai 
cunoscuta definitie a dezvoltarii durabile, ca fiind „acea dezvoltare care satisface 
nevoile prezentului fara a compromite posibilitatile generatiilor viitoare de a-si 
satisface propriile nevoi". 

Definitia din raport a oferit doua perspective noi asupra cresterii economice 
la nivel global. Nevoilor celor saraci, carora trebuia sa li se ofere prioritate, li se 
opunea conceptul de limitare a dezvoltarii, prin utilizarea rationala a tehnologiilor. 
Raportul punea accent mai ales pe calitatea dezvoltarii economice, care trebuia sa 
aiba Tn vedere reducerea utilizarii materiilor prime, precum si un consum mai mic 
de combustibil si energie. De asemenea, pentru a combate decalajele dintre tarile 
bogate si cele sarace, rezultatele dezvoltarii ar fi trebuit redistribute mai echitabi I. 
Autorii documentului erau constienti Tnsa ca principiile dezvoltarii durabile nu 
puteau fi aplicate fara efortul conjugat al societatii Tn general, la nivelul fiecarei tari. 
Trebuia responsabilizat un spectru larg de actori: institutiile publice, organizatiile 
non-guvernamentale, cetatenii. Gro Harlem Brundtland a vorbit despre nevoia 
integrarii politicilor de sustenabilitate. Ea a nominalizat cazuri Tn care ministrii 
mediului erau chemati sa rezolve dezastre ecologice create de politicile sectoriale 
ale guvernelor 10 . 


Protectia mediului in Romania socialists 

Normele privind protectia mediului Tn Romania socialists au fost reglementate 
prin Legea nr. 9 din 20 iunie 1973. Actul normativa fost emisTn contextul preocuparilor 
internationale din epoca privind consecintele grave ale poluarii. Conform legii, 
protectia mediului devenea problema de interes national. In vederea conservarii 
ambientului erau prevazute toate masurile recomandate la nivel international: 
folosirea rationala a resurselor naturale, adoptarea tehnicilor de productie care 
nu dus la poluarea mediului Tnconjurator, reducerea chimizarii Tngrasamintelor 
folosite Tn agricultura etc. Ministerele si organizatiile de partid erau obligate sa 
urmareasca evolutia poluarii si starea de sanatate a populatiei. Se Tnfiinta si un 
organism permanent care sa monitorizeze calitatea ambientul, respectiv Consiliul 
National pentru Protectia Mediului Inconjurator * 11 . 

Prin aceasta lege, Romania a raspuns recomandarilor externe privind protectia 
mediului. In general, tarile comuniste erau receptive la solicitarile „progresiste" 
ale organismelor internationale, pe care se grabeau sa le adopte Tnaintea statelor 
capitaliste. In sprijinul leg islatiei au fost editate lucrari de specialitate care sa 


9 World Commission on Environment and Development, Our common future (London, Oxford 
University Press, 1987). 

10 Margareta Florescu, Balogh Marton, Bogdana Neamtu, Natalia Balogh, Managementul pro- 
iectelor, 97-103. 

11 Buletinul Oficial, 91 (23 iunie 1973). 

expuna problema poluarii la nivel global si sa prezinte principalele masuri pentru 
combaterea degradarii mediului 12 . 

Insa Romania socialists nu a respectat normele international privind 
sustenabilitatea. La Congresul al X-lea al PCR (6-12 august 1969), Nicolae Ceausescu 
a afirmat necesitatea dezvoltarii economice pentru consolidarea independentei 
politice. Insa a orientat investitiile cu prioritate spre industria grea, care degrada 
atat solul, prin extractia de materii prime, cat si aerul si apele, prin functionarea 
uzinelor. 

Cele mai Tnsemnate investitii au demarat dupa aderarea Romaniei la BIRD si 
FMI, in decembrie 1972. Imprumuturile contractate au f inantat in general dezvoltarea 
extensiva a industriei, in contradictie cu mersul economiei in statele dezvoltate. Spre 
exemplu, s-au extins masiv combinatele siderurgice. Platforma industrials! de la 
Galati, construita la Tnceputul anilor '60, a fost modernizata prin credite de la FMI 
si BIRD. Tot din banii celor doua institutii s-au construit alte obiective siderurgice 
la Targoviste si Roman. In sudul tarii, la Calarasi, a fost proiectat un mare combinat 
finantat din credite externe, care ar fi putut functiona cu greu la capacitate maxima. 
Dupa caderea comunismului a ajuns o imensa ruina. 

Programul de dezvoltare industrials! a Romaniei s-a suprapus insa cu 
accelerarea crizei energetice la nivel mondial. Din cauza conflictelor politice din 
Orientul Mijlociu, dar si datorita cresterii consumului, pretul petrolului s-a majorat 
in ritm alert. Statele in curs de dezvoltare, care nu-si puteau permite sa cumpere 
produse din titei scumpe de pe piata international;!, au fost nevoite sa caute solutii 
alternative. Unii economisti propuneau sa se revina la folosirea carbunelui pentru 
productia de energie. Aceasta resursa nu mai era folosita pe scara larga de la 
Tnceputul secolului XX, iar rezervele mondiale de carbune erau de 57 de ori mai 
mari decat cele de petrol 13 . 

Pentru a suplini deficitul de petrol, autoritatile romane au decis sa relanseze 
industria carbonifera. Strategia a fost adoptata oficial prin programul PCR din 1975, 
care prevedea ca „se vor dezvolta Tndeosebi termocentralele bazate pe carbune si 
sisturi bituminoase" 14 . Ulterior petrolul a fost rationalizat drastic. Se limita arderea 
acestuia pentru productia de energie, f iind utilizat cu prioritate Tn industria chimica 15 . 

Politica energetica a statului roman din anii '70 si '80 a avut o consecinta dublu 
poluanta. Pe de o parte s-a continuat dezvoltarea industriei chimice, care emitea Tn 
atmosfera noxe cu mult peste standardele admise la nivel international. Pe de alta 
parte, Ceausescu a revigorat industria termoelectrica. Din banii Tmprumutati de la 
FMI si BIRD s-au construit Tn bazinul carbonifer Oltenia doua mari termocentrale, 
Tn localitatile Turceni si Rovinari 16 . El si-a pus sperante Tn potentials noilor centrale 
pe carbune, extinzandu-le capacitatea la proportii megalomanice. Acestea au batut 
recordurile europene Tn domeniu, Tnsa investitiile au fost facute Tn zadar. Carbunele 
din regiunea Oltenia era slab caloric, continand siliciu Tn calitate prea mare pentru 
a-l face eficient. 

Pentru a rezolva problema deficitului caloric, Ceausescu a dat dispozitii sa fie 
extinse prospectiile geologice Tn vederea identif icarii unor zacaminte noi. Pentru 


12 Matei Barnea; Corneliu Papadopol, Poluarea si protectia mediului (Bucuresti, Editura 
Stiintifica si Enciclopedica, 1975); Corneliu Rauta; Stelian Carstea, Poluarea si protectia mediului 
fnconjurator. Probleme - perspective (Bucuresti: Editura Stiintifica si Enciclopedica, 1979). 

13 N. N Constantinescu, Economia protectiei mediului natural (Bucuresti, Editura Politica, 1976), 
163-165. 

14 Programul Partidului Comunist Roman de faurire a societatii socialiste multilateral dezvoltate 
si inaintare a Romaniei spre comunism (Bucuresti, Editura Politica, 1975), 71-72. 

15 Nicolae Ceausescu, Raportla ce de-al Xl-lea Congres al Partidului Comunist Roman (Bucuresti : 
Editura Politica, 1979), 14-28. 

16 Arhivele Nationale ale Romaniei - Serviciul Arhive Nationale Istorice Centrale (Tn continuare 
SANIC), fond CC al PCR - Sectia Economica, dosar 319/1971, f. 12. 

extragerea carbunelui a fost preferata varianta carierelor de suprafata, datorita 
accesului rapid la minereu. Consecintele au fost dramatice pentru mediu. Dealurile 
din zona au fost decopertate, iar materialul steril rezultat va face dificil traiul 
localnicilor pentru cateva generatii. 

Pe langa dezvoltarea minelor de carbune din Oltenia, Ceausescu a Tncurajat 
prospectii in toate regiunile tarii. Au aparut astfel mici cariere in zone care nu aveau 
trad itie Tn minerit. Cauta solutii pentru suplinirea petrolului Tn obtinerea energiei. 
Cu ocazia unei consfatuiri de lucru de la Comitetul Central din 20-21 octombrie 
1982, a interzis definitiv utilizarea produselor din petrol pentru Tncalzit si apa calda. 
In cartiere trebuiau construite micro termocentrale pe combustibil solid, care sa 
deserveasca blocurile. In localitatile mici, sau Tn mediul rural, noile constructii nici nu 
mai trebuiau prevazute cu Tncalzire centrala, ci cu sobe de teracota 17 . A dat exemplul 
taranului roman, care de secole se Tncalzea cu lemne! 

In consecinta, mediului de locuire s-a degradat. Datorita economisirii materiilor 
prime energetice, lemnele pentru foe se gaseau destul de greu. Iar carbunele era 
o solutie aproape primitiva. Fumul degajat de acest combustibil instala Tn case un 
miros greu de suportat, iar plamanii locatarilor erau grav afectati. Nu putine au 
fost cazurile de intoxicare cu monoxid de carbon. 


Indici ridicafi de poluare a mediului inconjurator 

Dezvoltarea extensiva a economiei a avut drept consecinta cresterea poluarii 
la niveluri alarmante. Proportiile ne sunt dezvaluite Tntr-un studiu efectuat de 
cercetatorii Institutului de Economie Socialists, care au colectat si interpretat indicii 
de protectie a mediului pentru anul 1985. Rezultatele cercetarii nu au fost facute 
publice, fiind cotate „secret de serviciu" 18 . 

in 1985, cantitatea de poluanti eliberati Tn mediul natural s-a ridicat la 363 
milioane tone, reprezentand peste 15 tone pe cap de locuitor. Se Tnregistra un 
ritm de crestere accelerat, fiind constatate modificari semnificative ale indicilor 
de poluare de la an la an. in 1985, fata de 1984, nocivitatile deversate Tn ape 
crescusera cu 6,3%. Cantitatea de substante poluante eliberate Tn aer Tnregistra de 
asemenea un progres Tngrijorator, respectiv 21,7%. Insa cea mai alarmata situatie 
privind nivelul de poluare Tn 1985 fata de anul precedent s-a constatat la substantele 
evacuate pe sol, al caror volum s-a triplat. Cele mai poluante judete erau Arges, 
Bihor, Caras-Severin, Galati, Gorj, Hunedoara si Valcea' 9 . 

Poluarea apelor se datora Tn special pierderilor din instalatiile tehnologice, 
conductelor de transport, rezervoarelor etc. Din cauza deversarilor au fost scoase 
din uz numeroase captari de apa potabila si fantani domestice. Fenomenul avea 
repercusiuni pe termen lung. Nu exista solutie tehnica pentru epurarea apelor 
subterane intestate, iar purificarea naturala dureaza de la 30 pana la 120 de 
ani. Poluarea apelor era cauzata si de restricti i I e privind consumul de energie 
si carburanti, impuse de Ceausescu Tn anii '80. Statiile de filtrare din cadrul 
stabilimentelor industriale nu functionau permanent, iar deversarile se faceau 
direct Tn mediul natural 20 . Principalii poluanti ai apelor erau industriile chimica, 
petrochimica, alimentara si miniera 21 . 


17 SANIC, fond CC al PCR - Sectia Economica, dosar 64/1982, f. 20-22; SANIC, fond CC al PCR - 
Sectia Economica, dosar 220/1981, f. 2. 

18 „Protectia mediului inconjurator Tn R.S. Romania", Studii si cercetari economice. Sinteze. 
Caiet de studiu nr. 117. Partea l-a (Bucuresti: Institutul de Economie Socialists, 1987). 

19 „Protectia mediului inconjurator in R.S. Romania", 145-160. 

20 „Protectia mediului inconjurator in R.S. Romania", 161-165. 

21 „Protectia mediului inconjurator in R.S. Romania", 145-160. 


Sfera Politicii nr. 4-5 (180-181) / 2014 


213 


Poluarea aerului atinsese Tn 1985 cote alarmante. Masuratorile estimau 
degajarea Tn atmosfera a unei cantitati de 480 1/ km 2 22 . Cauza era deficitul calitativ 
si cantitativ a instalatiilor de filtrare a gazelor si pulberelor rezultate din procesele 
industriale. Poluarea se datora neglijarii so I uti i lor de protectie a mediului Tnca 
din faza de proiectare. S-a constatat ca instalatiile de purificare a aerului aveau 
randament inferior. Filtrele de productie interna erau de proasta calitate, cu slabe 
rezultate Tn retinerea substantelor nocive. In plus, se uzau rapid. Ca fenomen 
general s-a constatat necorelarea Tntre capacitatea de productie si capacitatea de 
epurare a instalatiilor. Foarte multe stabilimente industriale nici nu erau prevazute 
cu echipamente de filtrare. Era preferata solutia cosurilor de evacuare Tnalte. Insa 
acestea, pe langa faptul ca erau costisitoare financiar, nu rezolvau decat partial 
problema poluarii. Purtate de vant sau de ploi, substantele nocive afectau atat 
populatia, cat si solul 23 . 

Poluarea solului era la niveluri fara precedent, depasind Tn 1985 de trei ori 
cota anului 1984. Poluarea fizica a solului se datora Tn special lucrarilor de excavare 
la zi (exploatari miniere, balastiere, cariere de suprafata) si depozitarilor de steril. In 
paralel, se Tnregistra si o poluare chimica a solului, cauzata de folosirea nerationala 
a Tngrasamintelor chimice si a depunerilor de reziduri industriale purtate de aer 24 . 

I n vestiti i le Tn protectia mediului erau sub nivelul gradului de poluare a 
industriei romanesti. In 1985 s-au alocat 3 miliarde de lei, bani insuficienti pentru 
mentinerea Tn functiune a instalatiilor de epurare sau filtrare. Circa 25% din 
echipamentele pentru filtrarea aerului nu au functionat la parametrii normali, sau 
nu au fost puse Tn functiune. Procentul de nefunctionalitate a statiilor de epurare 
a apei era aproape dublu, respectiv 46% 25 . 

Starea de sanatate a populatiei s-a agravat Tn anii '80 din cauza poluarii 
excesive a mediului. Cel mai nociv efect Tl avea asocierea emisiilor de bioxid si 
trioxid de sulf, monoxid si bioxid de carbon etc. cu diverse suspensii industriale 
(funingine si/sau pulberi Tn suspensie). Cercetarile efectuate de Ministerul Sanatatii 
Tn zonele unde functionau termocentrale de mari dimensiuni au dezvaluit fenomene 
patologice Tn randul populatiei. S-a observat o incidents crescuta, mai ales la copii, a 
conjunctivitei, amigdalitei acute, faringitei, bronsitei, si Tn general a bolilor aparatului 
respirator 26 . Industria termoelectrica se dezvoltase Tn ritm alert Tn anii '80, ca urmare 
a deciziei lui Ceausescu de a valorifica la maxim resursele interne de combustibil 
solid, pe fondul crizei energetice. In contextul preocuparilor internationale pentru 
dezvoltare durabila, strategia energetica a Romaniei contravenea angajamentelor 
internationale pentru reducerea poluarii si, iata, afecta grav starea de sanatate a 
populatiei. 

Special isti i Ministerului Sanatatii au identificat si cresterea ratei Tmbolnavirilor 
cu cancer Tn zonele unde nu se realiza o purificare corespunzatoare a apei. Era vorba 
Tn special de localitatile limitrofe unor mine de materiale radioactive sau alte metale 
grele. Substantele cancerigene ajungeau Tn corpul populatiei prin apa potabila sau 
laptele consumat 27 . 


22 „Protectia mediului inconjurator in R.S. Romania", 145-160. 

23 „Protectia mediului inconjurator in R.S. Romania", 161-165. 

24 „Protectia mediului inconjurator in R.S. Romania", 145-160. 

25 „Protectia mediului inconjurator in R.S. Romania", 161-165. 

26 „Protectia mediului inconjurator in R.S. Romania", 215-224. 

27 „Protectia mediului inconjurator in R.S. Romania", 215-224. 

Concluzii 


Romania socialists a sacrificat principiile sustenabilitatii, mizand pe 
beneficiile unei dezvoltari extensive, care putea aduce o crestere economica rapida. 
Insa strategia a esuat. Marile investitii finantate din credite externe, Tn special de 
la FMI si BIRD, nu au fost amortizate Tn timp util. Tara a ajuns Tn incapacitate 
de plata la Tnceputul anilor '80, iar Nicolae Ceausescu a orientat economia spre 
comertul exterior, Tn vederea realizarii valutei necesare pentru plata Tn avans a 
datoriei externe. Drept consecinta, investitiile interne au fost limitate la minimum 
necesar. Masurile de prevenire si combatere a poluarii nu au fost printre prioritati. 
Desi Romania fusese printre primele state care adoptasera o legislate moderna 
privind protectia mediului, acest obiectiv a fost abandonat progresiv. Daca Tn anii 
'70 Nicolae Ceausescu vorbea Tn discursurile sale despre nevoia reducerii poluarii 
pentru dezvoltarea sanatoasa a generatiilor viitoare 28 , Tn anii '80 a evitat sa mai 
abordeze subiectul 29 . In momentul caderii regimului comunist, Romania avea mari 
probleme de mediu, cu consecinte de durata asupra starii de sanatate a populatiei. 

